Penjajahan Jepun di Borneo

Perperangan di Borneo British, Disember 1941 - January 1942

Pada 20 November 1941, Brigade Kawaguchi telah diaktifkan di Tokyo (Jepun), dan diletakkan di bawah pemerintahan secara langsung oleh Tentera Selatan. Ia diperintah oleh Major-Jeneral Kiyotake Kawaguchi dan ia terdiri kebanyakannya dari unit-unit berikut yang ditempatkan di Canton, selatan negara China, yang sebelum ini diperintah di bawah Divisyen Infantri Ke-18:

Tentera Jepun di Singkawang, 1942

Ia disedari di Ibu Pejabat, Pemerintah Malaya, bahawa tentera Punjabis akan memerlukan dengan segera makanan dan peluru. Pada 30 Disember peninjauan udara telah mengesahkan bahawa lapangan terbang tersebut tidak sesuai untuk digunakan. Dengan itu, Ibu Pejabat membuat perancangan bagi bekalan digugurkan dan pada hari yang berikut tiga pesawat Blenheims dari Singapura, diubahsuai bagi membawa kontena, berjaya menjatuhkan 900 paun bekalan di lapangan terbang.
Tentera Jepun merancang untuk menyerang lapangan terbang daripada sebelah utara, dan juga dari barat oleh pasukan yang mendarat di pantai. Serangan ini dilewatkan oleh cuaca buruk sehingga hampir seminggu, tetapi pada 24 Januari lima Kompeni musuh maju sepanjang jalan sempadan Belanda, dan unit Ke-25 telah sampai di sebuah kampung dua setengah batu di timur laut dari lapangan terbang. Setelah memusnahkan kedai dan berek, pihak bertahan melancarkan serangan pada 26 haribulan yang dapat ditangkis. Petang itu satu serangan balas berjaya menbergerak di sebelah rusuk mereka dan awal 27 haribulan arahan diberikan bagi berundur dari lapangan terbang.
Semasa pengunduran tersebut, dua platun Punjabi telah dikepung tetapi, menolak untuk menyerah, mereka bertempur di bawah pegawai India mereka sehingga lewat petang. Ia hanya apabila peluru mereka kehabisan dan pihak musuh menyerang dalam bilangan yang banyak barulah kumpulan kecil itu meletakkan senjata. Lapuran tentera Jepun telah menunjukkan kemalangan jiwa mereka kepada dua platon kecil ini sebagai antara 400 dan 500 terbunuh atau cedera. Daripada tujuh puluh orang Punjabi yang bertempur hanya tiga yang terselamat. Bakinya tidak pernah kelihatan lagi; terdapat bukti menunjukkan bahawa mereka telah dengan dibunuh dengan kejam oleh menjadi tentera Jepun yang marah. Pada petang ke-27 Januari baki tentera Punjabi menyeberangi Sungei Sambas dan mengambil kedudukan di tanah tinggi di Ledo, lima belas batu barat daya lapangan terbang.
Sementara itu tiga buah kompeni tentera Jepun telah meninggalkan Kuching menggunakan perahu kecil pada waktu malam yang ke-25 dan oleh pada subuh ke-27 haribulan telah mendarat di Pemangkat di sebelah barat dari lapangan terbang. Menyerang ke timur laut dan selatan dan menerima tentangan kecil, mereka dengan cepat menawan perkampungan pantai dan bergerak ke arah Bengkajang, dengan itu mengancam bagi mengepung pasukan Bersekutu di Ledo.
Selepas pertempuran di lapangan terbang Singkawang II pasukan British-Belanda berundur ke Sanggau. Di sana pasukan ini berpecah dan askar Belanda pergi ke Sintang, manakala askar British-India pergi ke Nanga Pinoh. Pada 29 haribulan, selepas beberapa siri pertempuran barisan belakang, pasukan Punjab berundur ke Ngabang dan dua hari kemudian ke Nanga Pinoh. Pada ketika ini tentangan lanjut adalah tidak berguna, dan pada 4 Februari, pasukan Punjab dengan persetujuan Belanda bertolak dalam dua barisan ke Sampit dan Pangkalanboeoen di persisiran selatan. Pihak British cuba untuk keluar dari Borneo melalui arah selatan. Matlamat mereka adalah untuk mencari stesen radio di Sampit (atau jika yang gagal di Pangkalanboen) untuk berhubung dengan Pulau Jawa atau untuk sampai ke salah satu pelabuhan di selatan Borneo.
Banyak yang boleh ditulis mengenai pengalaman berbaris melalui hutan yang belum dijelajahi sepenuhnya dan kawasan berpaya yang membanjiri selatan Borneo. Bergerak merentasi jalan hutan dan menaiki rakit dan bot di sungai yang merbahaya, kekurangan makanan dan pakaian, dan sentiasa terdedah kepada panas tropika dan hujan, mereka akhirnya sampai ke pantai. Pasukan Blitz ini telah sampai di Sampit pada 14 Februari 1942, di mana mereka mendapati stesen radio itu telah dimusnahkan, dengan itu mereka segera bergerak, melalui Samboeloe, ke Pangkalanboen, dan tiba pada 19 Februari. Pada masa yang sama, kompeni C dan D berpecah kepada tiga kumulan perbarisan.
Kompeni Staff yang pertama tiba di Sampit pada 1 Mac 1942. Dari Sampit, bot dihantar untuk membawa kompeni C, manakala kompeni D di arah agar tinggal di Kotabesi. Kompeni C dan Staff berbaris ke selatan Sampit tetapi pada 7 Mac mereka diberitahu bahawa tentera Jepun telah mendarat 14 km ke selatan dari mereka. Satu platun dari kompeni C telah dihantar bagi misi peninjauan tetapi ditembak. Oleh kerana tentera British mempunyai peluru yang terhad, mereka berundur dan berpatah balik ke Sampit. Akibat Keletihan 104 orang askar terpaksa ditinggalkan semasa pengunduran. Daripada Sampit baki tentera kembali ke Kotabesi di mana mereka bergabung dengan kompeni D dan bersama mereka menuju ke Pandau, di mana mereka telah diberitahu bahawa Tentera Belanda Hindia Timur telah menyerah di Pulau Jawa. Mereka kembali ke Kenamboi melalui bot. Pada masa itu siaran Jepun mengesa kesemua pasukan Berikat di Belanda Hindies Timur untuk meletakkan senjata mereka. Siaran telah diikuti dengan satu ancaman tindakan balas sekiranya tentangan diteruskan.
Kompeni A dan B cuba pergi ke lapangan terbang Kotawaringin. Mereka tidak bertembung dengan sebarang tentera Jepun dan tiba di Kenamboi pada 23 Februari, di mana mereka bersatu kembali dengan kompeni C dan D. Pada 31 March 1942 sebuah kapal Jepun telah tiba di Pangkalanboen (atau Koemai). Taktik bagi berundur ke dalam hutan yang bergunung-ganang telah dipertimbangkan, tetapi pengalaman pahit beberapa minggu lalu menjadikan ia jelas bahawa tentera itu tidak mampu bertahan lama di dalam hutan dengan iklim yang mencabar. Dengan itu, perintah untuk menyerah diri diberikan dan pada 1 April 1942 kesemua senjata dilucutkan.
Di lapangan terbang Kotawaringin telah ditempatkan satu pasukan kecil Belanda (sekitar. 250 orang). Garison ini tidak pernah terlibat dalam mana-mana pertempuran dan mereka kemungkinannya melucutkan senjata mereka pada hari yang sama dengan tentera British.
Dalam tempoh sepuluh minggu sejak meninggalkan Kuching, pasukan 2/15th Punjab terbabit dalam banyak pertempuran, menyebabkan ramai yang tercedera oleh musuh, dan telah bergerak dalam keadaan yang buruk melalui 800 batu melalui mukabumi yang amat sukar. Mereka telah menggalas dengan bersama mereka, senjata automatik ringan, rifle dan peluru. Sebagaimana yang disebut leh Jeneral Percival, ia merupakan 'pencapaian ketahanan yang hebat yang pastinya tahap tinggi dalam hikayat perperangan. Iaadalah bukti yang kukuh mengenia tahap moral batalion yang bagus ini bahawa ia kekal sebagai badanyang kemas dan berdisplin sehingga saat akhir.'

Borneo Utara

Pada 1hb Januari 1942, tentera Jepun mendarat di Pulau Labuan. Matlamatnya untuk menakluk Borneo Utara dicapai dengan pantas. Pada 16hb Mei 1942, secara keseluruhannya negeri ini jatuh ke tangan Jepun. Di bawah pentadbiran Jepun, ia dibahagikan kepada dua bahagian; bahagian Persisiran Pantai Barat termasuk pendalaman dan bandar Kudat dinamakan Sheikai Shiu dan bahagian Persisiran Pantai Timur dinamakan Tokai Shiu.
Pendudukan ini ditentang oleh kumpulan-kumpulan guerila. Antara penentangan yang dilakukan adalah Guerila Kinabalu yang diterajui Albert Kwok di Persisiran Pantai Barat dan satu lagi dipimpin Datu Mustapha pada bahagian utara. Akan tetapi, Gerila Kinabalu terhapus dalam kejadian pembunuhan beramai-ramai Kwok dan ahli-ahli sekutunya di Petagas pada tarikh 21hb Januari 1944.
Pembebasan daripada cengkaman Jepun bermula pada 9hb Jun 1945 apabila Divisi Kuasa Imperial Australia ke-9 menyerang kedudukan Jepun di Labuan.
Perang yang berlaku di Borneo Utara tamat dengan penyerahan kalah rasmi oleh Leftenen Jeneral Masao Baba di Pulau Labuan pada 10hb September 1945, Kolonel Elimus di Papar pada 15hb September 1945 dan Majer Akashi di Beaufort pada 17hb September 1945. Ini merupakan hasil pengeboman bersama Pasukan Perikatan (Australia, British, Amerika Syarikat dan New Zealand) yang dalam prosesnya juga memusnahkan bandar-bandar Sandakan, Jesselton dan Labuan.